अगर आप सपनो की नगरी मुंबई को देखना चाहते हैं, तो नासिक से आप मुंबई सिर्फ 3 घंटे में 165 किमी की यात्रा कर पहुंच सकते हैं। पर्यटक सपनों की नगरी मुंबई में गेटवे ऑफ़ इंडिया, जुहू बीच,मरीना बीच, वर्ली सी लिंक ,बांद्रा, नरीमन पॉइंट, सिद्धिविनायक मंदिर आदि घूम सकते हैं। इसके अलावा पर्यटक मुंबई घूमते हुए यहां की नाईट लाइफ को एन्जॉय करना कतई ना भूले, और यहां के लजीज व्यंजनों को भी जरुर ट्राय करें। इन सबके अलावा मुंबई शॉपिंग के लिए खासा प्रसिद्ध है, इसलिए पर्यटक यहां के चोर मार्केट, लिंकिंग रोड, कोलाबा मार्केट आदि जगह जाना ना भूले। मुंबई नगरिया बॉलीवुड के कई सुपरस्टार्स का घर है-जैसे अमिताभ बच्चन,शाहरुख़ खान सलमान खान आदि। मुंबई घूमते हुए आप इन सितारों के घरों को निहार सकते हैं, अगर आप भाग्यशाली हुए तो आप अपने पसंदीदा सितारों की झलक भी पा सकते हैं।